**Gina Alexis Rodriguez**, nada en Chicago o 30 de xullo de 1984 é unha actriz estadounidense, coñecida polo seu papel de Jane Gloriana Villanueva na serie de televisión *Jane the Virgin*, pola que gañou o Globo de Ouro á mellor actriz nunha serie musical ou de comedia e recibiu outros dous nomeamentos polo mesmo premio. Fixo o papel de nai na serie *Ollie está perdido* de Netflix.

Traxectoria
-----------

Gina é a filla máis nova dos portorriqueños Genaro Rodríguez, árbitro de boxeo e Magali. É a máis nova de tres irmás. Aos 7 anos, Rodríguez actuou na compañía de salsa *Fantasia Juvenil*. Foi criada como católica e asistiu ao instituto no St. Ignatius College Prep. Continuou bailando salsa até os 17 anos. Con 16 anos foi aceptada nunha colaboración teatral da Universidade de Columbia. Tamén asistiu á Tisch School of the Arts da NYU. Realizou unhas prácticas de catro anos na Atlantic Theatre Company e Experimental Theatre Wing, graduándose en Belas Artes en 2006. Interpretou a Frida Kahlo na estrea mundial de *Casa Blue* no Reino Unido na obra *The Last Moments in the Life of Frida Kahlo* no American Stage Theatre.

En outubro de 2011, conseguiu o papel de Beverly na telenovela *Beautiful*. Despois participou no musical *Go for It!*, polo que foi nomeada nos Premios Imagen 2011. Apareceu en *Filly Brown*, pola que gañou un Imagen. En 2014 *Entertainment Weekly* anunciou que Rodríguez interpretaría o papel principal de Jane Villanueva en *Jane the Virgin*, unha serie de The CW, esta última actuación, especialmente aclamada polo público, valeulle un Globo de Ouro en 2015 e dous nomeamentos. 

Durante a súa carreira participou en varias series de televisión como *Law &amp; Order - The two faces of justice*, *Jonny Zero*, *Eleventh Hour*, *Army Wives - Conflicts of the heart*, *10 things I hate about you*, *The Mentalist*, *Longmire*, *Rizzoli*. *&amp; Isles* e *Brooklyn Nine-Nine*. En 2016 participou en *Deepwater - Hell on the Ocean*, película de Peter Berg, en 2018 protagonizou xunto con Natalie Portman *Annihilation*. En 2019 protagonizou os filmes *Miss Bala - Alone against all* e *Someone Great.*

En 2022 participou no papel de nai na serie *Lost Ollie* de Netflix, dobrada ao galego co título *Ollie está perdido*, creada por William Joyce e Shannon Tindle e dirixida por Peter Ramsey.

Vida privada
------------

Ten dúas irmás máis vellas, a maior das cales, Ivelisse, é investidora financeira, mentres que a máis nova, Rebecca, é doutora. Ivelisse pagou a educación de Gina na Tisch School of Arts da NYU. Nunha entrevista, Gina revelou que padece a tiroidite de Hashimoto desde os 19 anos. O 4 de maio de 2019 casou co actor Joseph LoCicero, a quen coñeceu no plató de *Jane the Virgin*. A voda foi oficiada por Justin Baldoni, amigo e coprotagonista da actriz da serie homónima. En 2022 anunciaron que esperan un bebé para o 2023, e que buscaron maneiras de "esconder o embarazo" mentres traballaba na rodaxe da serie *Not Dead Yet*.

Filmografía
-----------

### Cine

Entre outras películas, Gina Rodríguez participou en *Annihilation*, dirixida por Alex Garland en 2018, e *Someone Great*, dirixida por Jennifer Kaytin Robinson en 2019. Como actriz de dobraxe participou en películas como *Ferdinand*, filme de animación por ordenador dirixido por Carlos Saldanha.

### Televisión

Entre outras series, participou en *Law & Order* – episodios 15x10-18x08 (2004-2008), *10 Things I Hate About You* – episodio 1x14 (2010), *The Mentalist* – episodio 4x08 (2011), *Jane the Virgin* - nos 100 episodios (2014-2019), *Brooklyn Nine-Nine* – episodio 5x22 (2018) e nos catro episodios de *Lost Ollie.* Como actriz de dobraxe participou na series de debuxos animados *Elena of Avalor* e *Carmen Sandiego**.*

Notas
-----

1. ↑  "Gina Rodriguez on Why Filming ‘Lost Ollie’ Felt Like a ‘Huge Gift’ to Her Inner Child". *www.yahoo.com* (en inglés). Consultado o 2023-01-16.
2. ↑  "Lost Ollie Trailer en Galego". Consultado o 2023-01-16.
3. ↑  "Pregnant Gina Rodriguez Recalls 'Creative' Ways Not Dead Yet Team Hid Her Baby Bump While Filming". *Peoplemag* (en inglés). Consultado o 2023-01-16.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gina Rodriguez Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Cine*** |

### Ligazóns externas

* hereisgina.com Arquivado 30 de decembro de 2022 en Wayback Machine. Sitio oficial

|  |  |
| --- | --- |
| Control de autoridades | 
* Wd: Q16729296
* WorldCat
* VIAF: 188144647694445232376
* Allmovie: p652725
* AlloCiné: 265992
* BNE: XX5716776
* Box Office Mojo: ginarodriguez
* CineRessources: 323506
* GND: 1093415290
* IMDb: nm1752221
* ISNI: 0000000454887719
* LCCN: no2015129017
* Metacritic: gina-rodriguez
* NKC: xx0217953
* NTA: 39760310X
* Rotten Tomatoes: gina\_rodriguez
* SUDOC: 199420319
* Synchronkartei: 48572
* TMDb: 180486
* TVcom: gina-rodriguez
* TVGuide: 325988
* WikiTree: Rodriguez-1231

 |